En juny, la Ruta per l’Horta de Burjassot porta als seus participants a conéixer el cultiu de la xufa
2025-07-24

Dins de les Rutes per l’Horta programades per l’Ajuntament de Burjassot, des de l’Oficina de Sostenibilitat Local, dirigida per la regidora de Medi Ambient Lluna Àrias, en aquest mes de juny les veïnes i els veïns que participen en aquesta podran conéixer el cultiu d’un dels productes més típics valencians, la xufa.

La ruta, Xufa i orxata, va ser molt ben acollida en l’edició del passat any i, per aquest motiu, des de l’Oficina de Sostenibilitat, han apostat de nou per ella. Es realitzarà el diumenge 10 de juny i, en aquesta, es podrà veure i aprendre sobre el cultiu de la xufa i, a més, provar orxata elaborada de manera tradicional.

Les inscripcions per a formar part de les rutes han de realitzar-se en l’Oficina de Sostenibilitat Local, en el telèfon 96 364 95 15, o en el correu electrònic sostenibilitat@ayto-burjassot.es. En el cas de col·legis i associacions que així ho desitgen, podran reservar rutes per a grups, fora de la programació oficial.